നഗരസഭാ സ്ഥിരം സമിതി അദ്ധ്യക്ഷയ്ക്ക് പ്ലസ്ടു തിളക്കം ചേര്ത്തല: തിരിക്കിനിടയിലും പാഠങ്ങള് പഠിച്ചെഴുതിയ നഗരസഭാ സ്ഥിരം സമിതി അദ്ധ്യക്ഷയ്ക്ക് പ്ലസ്ടു തുല്യതാ പരീക്ഷയില് തിളക്കമാര്ന്ന വിജയം. ചേര്ത്തല നഗരസഭ രണ്ടാം വാര്ഡ് കൗണ്സിലറും വിദ്യാഭ്യാസ സ്ഥിരം സമിതി അദ്ധ്യക്ഷയുമായ ഷീജ സന്തോഷിനാണ് പൊതു പ്രവര്ത്തനത്തിനിടയിലും വിജയം കൂട്ടായത്. എസ്.എസ്.എല്.സി പാസായി തുടര് വിദ്യാഭ്യാസം മുടങ്ങിയിരുന്നു. കഴിഞ്ഞ വര്ഷം ആശാ പ്രവര്ത്തകയായിരുന്നപ്പോഴാണ് പ്ലസ്ടുപഠനം തുടങ്ങിയത്. പിന്നീട് സ്ഥാനാര്ത്ഥിയാവുകയും വിജയിച്ച് സ്ഥിരം സമിതി അദ്ധ്യക്ഷയാവുകയും ചെയ്തു. ഒരു എ പ്ലസും ഒരു എഗ്രേഡും അടക്കമാണ് ഹ്യുമാനിറ്റീസിലെ വിജയം. വാര്ഡിലെ ആശാപ്രവര്ത്തകയായി തുടരുകയുമാണ്. തുടര് പഠനത്തെ പറ്റി ആലോചിക്കുന്നുണ്ടെന്ന് ഷീജാ സന്തോഷ് പറഞ്ഞു. കേരളാ കോണ്ഗ്രസ് എം വനിതാവിഭാഗം വൈസ് പ്രസിഡന്റാണ്.